CELEX: C2006/326/82
Language: da
Date: 2006-12-30 00:00:00
Title: Sag C-450/06: Anmodning om præjudiciel afgørelse indgivet af Consiel d'État (Belgien) den 6. november 2006 — Varec SA mod État belge

30.12.2006   
            
            
               DA
            
            
               Den Europæiske Unions Tidende
            
            
               C 326/39
            
         Anmodning om præjudiciel afgørelse indgivet af Consiel d'État (Belgien) den 6. november 2006 — Varec SA mod État belge
   (Sag C-450/06)
   (2006/C 326/82)
   Processprog: fransk
   Den forelæggende ret
   Consiel d'État
   Parter i hovedsagen
   
      Sagsøger: Varec SA
   
      Sagsøgt: État belge
   Præjudicielle spørgsmål
   »Skal artikel 1, stk. 1, i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter (1), sammenholdt med artikel 15, stk. 2, i direktiv 93/36/EØF af 14. juni 1993 om samordning af fremgangsmåderne ved offentlige indkøb (2) og med artikel 6 i direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (3) fortolkes således, at den instans, som er ansvarlig for de i denne artikel omhandlede klageprocedurer, skal sikre overholdelse af fortrolighed og retten til beskyttelse af forretningshemmeligheder, som indgår i de sagsakter, som er forelagt denne instans af sagens parter, herunder af den ordregivende myndighed, idet den kompetente instans selv kan have kendskab til og tage sådanne informationer i betragtning?«
   
      (1)  EFT L 395 af 30.12.1989, s. 33.
   
      (2)  EFT L 199 af 9.8.1993, s. 1.
   
      (3)  EUT L 134 af 30.4.2004, s. 114.